CELEX: 62022CN0262
Language: sk
Date: 2022-04-18 00:00:00
Title: Vec C-262/22 P: Odvolanie podané 18. apríla 2022: QI, QJ, QL, QM, QN, QP, QQ, QT, QU, QW, QX proti rozsudku Všeobecného súdu (tretia komora) z 9. februára 2022 vo veci T-868/16, QI a iní/Komisia a ECB

27.6.2022   
            
            
               SK
            
            
               Úradný vestník Európskej únie
            
            
               C 244/20
            
         
      Odvolanie podané 18. apríla 2022: QI, QJ, QL, QM, QN, QP, QQ, QT, QU, QW, QX proti rozsudku Všeobecného súdu (tretia komora) z 9. februára 2022 vo veci T-868/16, QI a iní/Komisia a ECB
      (Vec C-262/22 P)
      (2022/C 244/25)
      Jazyk konania: angličtina
      
         Účastníci konania
      
      
         Odvolatelia: QI, QJ, QL, QM, QN, QP, QQ, QT, QU, QW, QX (v zastúpení: S. Pappas, A. Pappas, avocats)
      
         Ďalší účastníci konania: Európska komisia, Európska centrálna banka, Rada Európskej únie, Európska rada, QK, QO, QR, QS, QV
      
         Návrhy odvolateľov
      
      Odvolatelia navrhujú, aby Súdny dvor:
      
                  —
               
               
                  zrušil napadnutý rozsudok,
               
            
                  —
               
               
                  vrátil vec na rozhodnutie Všeobecnému súdu,
               
            
                  —
               
               
                  rozhodol, že odporcovia v odvolacom konaní znášajú vlastné trovy konania a sú povinní nahradiť trovy tohto konania, ktoré vynaložili odvolatelia.
               
            
         Odvolacie dôvody a hlavné tvrdenia
      
      Týmto odvolaním sa odvolatelia domáhajú toho, aby Súdny dvor preskúmal a zrušil napadnutý rozsudok, a to z dvoch dôvodov:
      Prvý odvolací dôvod je založený na tom, že Všeobecný súd vykonal nedostatočné posúdenie tretieho žalobného dôvodu týkajúceho sa protiprávnosti žaloby, ktorým sa namietalo dostatočne závažné porušenie práva na vlastníctvo zaručené článkom 17 ods. 1 Charty. Toto nedostatočné posúdenie viedlo k nesprávnemu uplatneniu práva odvolateľov na vlastníctvo a k jeho porušeniu.
      Druhý odvolací dôvod je založený na tom, že Všeobecný súd porušil zásadu proporcionality.